ตลาดหุ้นเอเชียดีดตัวขึ้นเช้านี้ ขานรับแนวโน้มเศรษฐกิจสหรัฐสดใส
ตลาดหุ้นเอเชียปรับตัวเพิ่มขึ้นในช่วงเช้าวันนี้ ขานรับตลาดหุ้นนิวยอร์กปิดพุ่งขึ้นเมื่อคืนนี้ เพราะได้รับแรงหนุนจากรายงานสรุปภาวะเศรษฐกิจของธนาคารกลางสหรัฐ (Beige Book) ทั้ง 12 เขต ที่ระบุว่าเศรษฐกิจสหรัฐยังคงขยายตัวได้ดี
3 ก.ย. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ขานรับตลาดหุ้นนิวยอร์กปิดพุ่งขึ้นเมื่อคืนนี้ เพราะได้รับแรงหนุนจากรายงานสรุปภาวะเศรษฐกิจของธนาคารกลางสหรัฐ (Beige Book) ทั้ง 12 เขต ที่ระบุว่าเศรษฐกิจสหรัฐยังคงขยายตัวได้ดี
ดัชนี MSCI Asia Pacific เพิ่มขึ้น 0.4% แตะ 126.45 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,359.53 จุด เพิ่มขึ้น 264.13 จุด, ดัชนี TAIEX ตลาดหุ้นไต้หวันเปิดวันนี้ที่ 8,071.37 จุด ลดลง 36.08 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,929.78 จุด เพิ่มขึ้น 14.56 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,878.94 จุด เพิ่มขึ้น 0.81 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,597.51 จุด เพิ่มขึ้น 7.32 จุด
ทั้งนี้ รายงาน Beige Book ของเฟดระบุว่า กิจกรรมทางเศรษฐกิจในภูมิภาคส่วนใหญ่ของสหรัฐยังคงขยายตัวได้ดีในช่วงเดือนก.ค.จนถึงกลางเดือนส.ค. และคาดว่าเศรษฐกิจในภูมิภาคต่างๆจะยังคงขยายตัวอย่างต่อเนื่อง
 